Temeljem članka 18. Zakona o sustavu civilne zaštite („Narodne novine“ br. 852/15, 118/18, i 31/20), jedinice lokalne samouprave prostorno povezane uz jedinstvenu cjelinu koje pripadaju istom geografskom području te dijele zajedničke rizike, GRAD NOVA GRADIŠKA kojeg zastupa Gradonačelnik Vinko Grgić, Općine Rešetari koju zastupa Načelnik Zlatko Aga, Općine Cernik koju zastupa Načelnik Vitomir Žakić ( u daljnjem tekstu Gradovi i Općine)

Sklapaju dana 8. travnja 2020. godine slijedeći

**SPORAZUM**

O zajedničkom koordiniranju poslova i aktivnosti djelovanja civilne zaštite na području Grada Nova Gradiška, Rešetari i Cernik

I

Potpisnici sporazuma Grad i Općine zajednički koordiniraju poslove i aktivnosti djelovanja sustava civilne zaštite u protuepidemijskim mjerama i aktivnostima protiv koronavirusa (COVID – 19).

II

Grad i Općine, za provedbu poslova i aktivnosti, i koordinirano djelovanje, osnivaju Koordinaciju Stožera civilne zaštite, koja objedinjava postojeće Stožere civilne zaštite grada i općina na tom području djelovanja.

III

Koordinaciju stožera civilne zaštite sačinjavaju načelnici i zamjenici načelnika postojećih Stožera civilne zaštite na području djelovanja.

IV.

Mjere civilne zaštite koje se odnose na građane na području djelovanja Koordinacije odnose se jedinstveno na sve građane, uključivši i mogućnost slobodnog kretanja, unutar granica područja Koordinacije, bez izdavanja propusnica.

GRAD NOVA GRADIŠKA

Gradonačelnik

Vinko Grgić

OPĆINA REŠETARI

Načelnik

Zlatko Aga

OPĆINA CERNIK

Načelnik

Vitomir Žakić

KLASA: 810-01/20-01/1

URBROJ:2178/22-01-20-01